recursal/SuperWikiNEXT-32B huggingface dataset:
**லீலா துபே** (Leela Dube 27 மார்ச் 1923 - 20 மே 2012) ஒரு புகழ்பெற்ற மானுடவியலாளர் மற்றும் பெண்ணிய அறிஞர் ஆவார், பலரால் லீலாடி என்று பரவலாக அழைக்கப்படுகிறார். இவர் மானுடவியலாளர் மற்றும் சமூகவியலாளர் சியாமா சரண் துபேவின் விதவை மற்றும் மறைந்த மரபாந்த பாடகி சுமதி முதட்கரின் தங்கை ஆவார். இவருக்கு முகுல் துபே மற்றும் சௌரவ் துபே இரண்டு மகன்கள் உள்ளனர். உறவு மற்றும் பெண்கள் கல்வி தொடர்பான பணிகளுக்காக இவர் பரவலாக அறியப்படுகிறார். இவர், *மெட்ரிலினி மற்றும் இஸ்லாம் :ரிலீஜியசு அண்ட் சொசைட்டி இன் தெ லக்டீவ்சு* உட்பட பல புத்தகங்களை எழுதினார்  மற்றும் *விமன் அண்ட் கின்சிப்:கம்பேரட்டிவ் பெர்சுபக்டிவ்சு ஆன் ஜென்டர் இன் சவுத் அண்ட் சவுத்-ஈசுட்டு ஏசியா* உட்பட பல நூல்களை எழுதியுள்ளார்.

தொழில்
------

இவர் முன்பு உஸ்மானியாவில் கற்பித்திருந்தாலும், துபேவின் கல்வி வாழ்க்கை 1960 இல் மத்தியப் பிரதேசத்தின் சாகர் பல்கலைக்கழகத்தில் தொடங்கியது. இவர் 1975 இல் தில்லி சென்றார். இந்திய அரசு 1974 ஆம் ஆண்டில் வெளியிட்ட "சமத்துவத்தை நோக்கி" அறிக்கையை வடிவமைக்கும் குழுவில் இவர் முக்கிய பங்கு வகித்தார். இந்திய அரசு இந்திய நாடாளுமன்றத்தில் பல்கலைக்கழக மானியக் குழு (இந்தியா) மற்றும் இந்திய சமூக அறிவியல் ஆய்வுக் கழகம் மூலமாக இந்திய கல்வி மையத்தில் பெண்கள் படிப்பை மையமாக கொண்டு வருவது பற்றி விவாதித்தது.

இவர் 1970 களில் இந்திய சமூகவியல் சங்கத்தில் ஒரு முக்கிய நபராக இருந்தார் மற்றும் பெண்களின் சமூக அக்கறையை ,சமூகவியலில் அறிமுகப்படுத்தும் பொறுப்பில் இருந்தார். 1980 ல் ஆனந்த், கிராமப்புற மேலாண்மை நிறுவனத்தில் முன்னோடி மற்றும் மூத்த ஆசிரியர்களில் ஒருவராக இருந்தார்.  ஐஆர்எம்ஏவில் இவர் 1980 இல் முதல் தொகுதிக்கு ஒரு பாடத்திட்டத்திற்கு முன்னோடியாக இருந்தார், பின்னர் இந்தப் பாடத்திட்டம் "கிராமப்புற சூழல்" என்று அழைக்கப்பட்டது. இது "கிராமப்புற வேலைப் பிரிவுக்கு" ஒரு ஆயத்த படிப்பாக வடிவமைக்கப்பட்டது. இது வணிகப் பள்ளிகளுக்கான ஒரு கண்டுபிடிப்பாகும், இது இவருடைய சொந்த சமூகவியல் துறை வேலை அனுபவங்களிலிருந்து உருவானது. 2012 இல், இது "கிராமப்புற சமூகம் மற்றும் அரசியல்", "கிராமப்புற வாழ்வாதார அமைப்புகள்" மற்றும் "கிராமப்புற ஆராய்ச்சி முறைகள்" என்று அழைக்கப்படும் மூன்று படிப்புகளாக வழங்கப்பட்டது. 

1984 ஆம் ஆண்டு உலக சமூகவியல் மாநாட்டில், பெண் ஆர்வலர்கள் மற்றும் பெண்கள் ஆய்வு அறிஞர்கள் ஆராய்ச்சி குழுவில் ஆதிக்கம் செலுத்தினர். *1982-86 இல் பொருளாதார மற்றும் அரசியல் வாராந்திரத்தில்* பாலியல் தேர்ந்தெடுக்கப்பட்ட கருக்கலைப்பு பற்றிய விவாதத்தில், இவரது பங்களிப்பு குறிப்பிடத்தக்கது மற்றும் பெண்களின் பற்றாக்குறை மற்றும் பெண்களுக்கு எதிரான வன்முறைக்கு இடையிலான நேரடி உறவு பற்றிய இவரது கணிப்பு பிற்காலத்தில் உண்மை என நிரூபிக்கப்பட்டது.

பெண்கள் ஆய்வு அறிஞர்களின் குழு முயற்சி காரணமாக (லீலா துபே உட்பட), ஆர்சி 32 உலக சமூகவியல் காங்கிரசில் நிறுவனமயமாக்கப்பட்டது. 12 வது சர்வதேச மானுடவியல் மற்றும் இனவியல் அறிவியல், பற்றிய கட்டுரைகளை முன்வைக்க துபே பல ஆர்வலர்களை அழைத்தார்.

விருதுகள்
---------

2007 ஆம் ஆண்டில் இவர் இந்திய சமூகவியல் சங்கத்தின் வாழ்நாள் சாதனையாளர் விருதைப் பெற்றார்.[]

சான்றுகள்
---------

1. ↑  "In Memoriam: Prof. Leela Dube(1923-2012)". feministsindia.com. 29 May 2012 அன்று பார்க்கப்பட்டது.
2. ↑   *Studies on women in South East Asia: a status report*.. பார்த்த நாள்: 2012-07-01.
3. ↑  "PRM : Programme Structure". 13 March 2013 அன்று மூலம் பரணிடப்பட்டது. 2012-07-16 அன்று பார்க்கப்பட்டது.
**பாலகும்மி சாய்நாத்** (*பிறப்பு* 1957), கிராமப்புற செய்திகளை வெளிக்கொணரும் ஓர் இந்திய இதழியலாளர். இவர் 2007ஆம் ஆண்டு இதழியல்,இலக்கியம் மற்றும் ஆக்கமுள்ள தொடர்பியல் குறித்த மக்சேசே பரிசு பெற்றவர். இந்தியாவில் உலகமயமாதலால் ஏற்படும் விளைவுகளையும் வறுமை, விவசாயிகளின் தற்கொலைகளின் ஏறுமுகத்தின் பின்னணி மற்றும் கிராமங்களில் நிலவும் சமூகச் சிக்கல்கள் போன்றவை குறித்து ஒளிப்படங்களுடன் எழுதும் கட்டுரைகளுக்காகப் புகழ் பெற்றவர். ஆண்டொன்றில் 270 முதல் 300 நாட்கள் கிராமங்களில் தங்கி கடந்த 14 ஆண்டுகளாக பணியாற்றி உள்ளார். த இந்து ஆங்கில நாளிதழின் கிராமப்புறச் செய்தியாசிரியர் மற்றும் *இந்தியா டுகெதர்* என்ற இதழின் பத்தி எழுத்தாளர்.. இவரது பணி நோபல் பரிசு பெற்ற அமார்த்ய சென் போன்றோரிடமிருந்து "பசி மற்றும் பஞ்சம் குறித்த உலக வல்லுனர்களில் ஒருவர்" என்ற பாராட்டைப் பெற்றுத் தந்துள்ளது.

இளமை வாழ்வு
-----------

சாய்நாத் ஆந்திராவின் புகழ்பெற்றக் குடும்பம் ஒன்றில் பிறந்தவர். முன்னாள் குடியரசுத் தலைவர்
வி. வி. கிரியின் பேரன். சென்னையிலுள்ள லயோலாக் கல்லூரியில் படித்து பின்னர் தில்லியிலுள்ள ஜவஹர்லால் நேரு பல்கலைக்கழகத்தில் பட்டம் பெற்றவர். அக்காலத்திலேயே பல்கலைக்கழக மாணவர் செயற்திறனாளர்களுடன் ஒன்றாக இருந்தார். இன்றும் அப்பல்கலைக்கழகத்தின் செயற்குழு உறுப்பினர். வரலாற்றில் முதுகலைப் பட்டம் பெற்றபின்பு 1980ஆம் ஆண்டு யுனைடைட் செய்தி நிறுவனத்தில் செய்தியாளராகத் தம் பணிவாழ்வைத் துவங்கினார். அந்நிறுவனத்தில் தமது பணிக்காக உயரிய பரிசுகளை வென்றவர். மும்பையிலிருந்து வெளியான பிளிட்ஸ் வார இதழில் பணியாற்றினார். முதலில் வெளிநாட்டுச் செய்தியாசிரியராகவும் பின்னர் துணை ஆசிரியராகவும் பத்து ஆண்டுகள் பணி புரிந்தார். கடந்த பதினைந்து ஆண்டுகளாக சென்னையிலுள்ள இதழியலிற்கான ஆசியக் கல்லூரி (Asian College of Journalism) மற்றும் சோஃபியா பலதொழில்நுட்பப் பயிலகத்தின் சமூகத் தொடர்பியல் ஊடகக் கல்வித்துறையின் வருகை விரிவுரையாளராக உள்ளார்.

ஆக்கங்கள்
---------

* *Everybody Loves a Good Drought: Stories from India's Poorest Districts*, பென்குயின் புத்தகங்கள், ISBN 0-14-025984-8
* வலைப்பதிவு

குறிப்புகள்
-----------

1. ↑  India Together
2. ↑  Poverty & Inequality
3. ↑  "Why Indian Farmers Kill Themselves; Why Lange's Photographs are Phony". 2005-08-07 அன்று மூலம் பரணிடப்பட்டது. 2010-04-23 அன்று பார்க்கப்பட்டது.
**பியரி மொழி** (பியரி பாஷை), கருநாடகத்தில் தக்சின கன்னட மாவட்டத்திலும், கேரளத்தின் காசரகோடு மாவட்டத்திலும் வாழும் இசுலாமியர்களால் பேசப்படும் மொழி. இம்மொழி மலையாள சொற்றொடர் அமைப்பிலும், துளு ஒலிப்பியலுக்கு ஏற்றபடியும் அமைந்துள்ளதால், இவ்விரு மொழிகளுக்கும் நெருக்கமானது. நெருங்கிய மொழி என்பதால் மலையாளம், தமிழ் பேசுபவர்கள் இம்மொழியை 75 விழுக்காடு புரிந்துகொள்வர்.

அமைப்பு
-------

இம்மொழி கன்னட எழுத்துகளைப் பயன்படுத்துகிறது. பியரி மொழியில் ழ், ண், ற் ஆகியவை காணப்படுவதில்லை  'ḷ' மலையாளத்தில் உள்ள ள், ண் ஆகியவை ல், ந்(ன்) ஆகியவையாக முறையே மாறுகின்றன. இதே போல ற் என்பது ர் என்பதோடும் ஒன்றி விடுகின்றது இது துளு மொழியை ஒப்பதாக உள்ளது
எடுத்துக்காட்டுச் சொற்கள்

| பியரி மொழி | கன்னடம் | மலையாளம் | தமிழில் பொருள் |
| --- | --- | --- | --- |
| சந்தே | சந்தே | சந்தா | சந்தை |
| ஏனி | ஏனி | ஏணி | ஏணி |
| புலி | ஹுளி | புளி | புளி |
| காத் | காலி | காத்து | காற்று |

மலையாளத்தில் (தமிழிலும்) ‘வ’ என்னும் எழுத்தில் தொடங்கும் சொற்கள், பியரி மொழியில் ‘ப’ எனத் தொடங்குகின்றன. துளுவும் இதே அமைப்பைக் கொண்டிருக்கிறது.

| பியரி மொழி | மலையாளம் | துளு | கன்னடம் | தமிழில் பொருள் |
| --- | --- | --- | --- | --- |
| பேலி | வேலி | பேலி | பேலி | வேலி |
| பிட்டு | வித்து | பிட்டே | பீஜ | வித்து (விதை) |
| பாடெகெ | வாடக | பாடை | பாடகெ | வாடகை |

மலையாளத்தில் இறுதியில் ’ஆ’ என்று முடியும் சொற்கள் பியரி மொழியில் ‘ஏ’ என்று முடியும்.

| பியரி | கன்னடம் | மலையாளம் | தமிழ் |
| --- | --- | --- | --- |
| ஆமே | ஆமே | ஆமா | ஆமை |
| சேரே | கேரே | சேரா | சாரைப் பாம்பு |
| மூலே | மூலே | மூலா | மூலை |

மலையாளச் சொல்லின் முடிவில் வரும் ‘ன்’, ‘ம்’ ஆகியன பியரியில் இல்லை.

| பியரி | மலையாளம் | தமிழ் |
| --- | --- | --- |
| இல்லே | இல்லம் | இல்லம் |
| கள்ளா | கள்ளன் | கள்ளன் |

சொற்தொடர்புகள்:
பெரும்பாலான சொற்கள் மலையாளம், துளு ஆகியவற்றை ஒத்திருக்கும். இம்மொழி அரபு சொற்களையும் உள்வாங்கியிருக்கிறது.

மொழிவளம்
--------

பியரி மொழியில் இலக்கியங்கள் எழுதப்பட்டுள்ளன. ஆங்கிலம்- கன்னடம்- பியரி அகராதி ஒன்றும் உள்ளது. ஏறத்தாழ 100 நூல்களும், 400 ஒலிக்கோப்புகளும், 2 காணொளிகளும் இம்மொழியில் வெளிவந்துள்ளன. இம்மொழியில் பியாரி என்னும் திரைப்படம் வெளியாகியுள்ளது. திருமண, திருவிழா நிகழ்ச்சிகளில் பாடப்படும் நாட்டார் பாடல்கள் புழக்கத்தில் இருந்து மறைந்து வருகின்றன.

மொழிக் குழு
-----------

இதுவரை நான்கு பியரி இலக்கியக் கூட்டங்கள் நடைபெற்றுள்ளன. பியரி கலை அகாதெமி அமைத்தல், பியரி மொழிக்கு நேரும் அவலங்கள் ஆகியவற்றைப் போக்க இக்குழு தீர்மானங்கள் நிறைவேற்றும்.

அடிக்குறிப்புகளும் மேற்கோள்களும்
--------------------------------

1. 1 2  Upadhyaya 1996, p.65
2. 1 2  Upadhyaya 1996, p.66
***ஊமைச் செந்நாய்*** (*Oomai Sennaai*) என்பது 2021ஆம் ஆண்டு தமிழ் மொழியில் வெளிவந்த இந்திய நாடகத் திரைப்படமாகும். இதை அர்ஜுனன் ஏகலைவன் இயக்கியிருந்தார். படத்தில் மைக்கேல் தங்கதுரை, சனம் ஷெட்டி ஆகியோர் முக்கிய வேடங்களில் நடித்துள்ளனர். பேஷன் ஸ்டுடியோஸ் தயாரித்த இது 10 திசம்பர் 2021 அன்று வெளியிடப்பட்டது.

கதைச் சுருக்கம்
---------------

இந்தத் திரைப்படம் ஒரு தனியார் துப்பறியும் நபரின் கதையை விவரிக்கிறது. அவர் தனது வாழ்க்கையை மாற்ற முடிவு செய்கிறார். ஆனால் அவரது கடைசி பணியின் பின்னால் உள்ள மனிதர்களின் விளைவுகளைச் சமாளிக்க வேண்டியுள்ளது. பேராசை கொண்ட அரசியல்வாதிகள், ஊழல் காவலர்கள், இரக்கமற்ற கும்பல்களால் முன்வைக்கப்படும் சவால்களின் வலையில் அவர் இறுதியில் சிக்கிக் கொள்கிறார்.

நடிகர்கள்
---------

* பிரபாகராக மைக்கேல் தங்கதுரை
* அமுதாவாக சனம் ஷெட்டி
* சாய் ராஜ்குமார்
* ரத்தினமாக கஜராஜ்
* அழகப்பனாக ஜெயக்குமார்
* அருள் டி சங்கர்

வெளியீடு
--------

இப்படம் 10 திசம்பர் 2021 அன்று தமிழ்நாட்டில் உள்ள திரையரங்குகளில் வெளியிடப்பட்டது. தி டைம்ஸ் ஆஃப் இந்தியாவின் ஒரு விமர்சகர் படத்திற்கு நேர்மறையான விமர்சனத்தை அளித்தார். "படம் அதன் மிதமான செலவை விட உயர்ந்தது. மேலும், பெரும்பாலான நேரங்களில் புதிரானதாகவும் சுவாரஸ்யமாகவும் இருக்கிறது" என்று குறிப்பிட்டு, தொழில்நுட்பக் குழு மற்றும் நடிகை சனம் ஷெட்டியின் செயல்பாடுகளைப் பாராட்டினார். தினமலர் மற்றும் தினத்தந்தி போன்ற தமிழ் செய்தித்தாள்களின் மற்ற விமர்சகர்களும் படத்தை மதிப்பாய்வு செய்தனர்.

சான்றுகள்
---------

1. ↑  "Sanam Shetty goes deglam for a revenge thriller - Times of India". *தி டைம்ஸ் ஆஃப் இந்தியா*.
2. ↑  "Oomai Sennaai Movie Review: Oomai sennaai is a debut feature that gets it right, mostly!". *தி டைம்ஸ் ஆஃப் இந்தியா*.
3. ↑  "ஊமைச் செந்நாய் - விமர்சனம் {2.25/5} : ஊமைச் செந்நாய் - பதுங்கவுமில்லை, பாயவுமில்லை - Oomai Sennaai".
4. ↑  "த்ரில்லர் கதை - 'ஊமை செந்நாய்' சினிமா விமர்சனம்". 17 December 2021.
5. ↑  "திரை விமர்சனம் : ஊமைச் செந்நாய்...! - நிதானமான த்ரில்லர் சினிமா...!".

வெளி இணைப்புகள்
---------------

* இணையதள திரைப்பட தரவுத்தளத்தில் *ஊமைச் செந்நாய்*
’பால பாரதம்’ சிறுவர்களுக்காக விவேகானந்தரின் ஆசியோடு டாக்டர் நஞ்சுண்டராவால் ஆரம்பிக்கப்பட்ட பத்திரிக்கை.

நஞ்சுண்டராவ்
------------

டாக்டர் என்று சுருக்கமாக  சுவாமி விவேகானந்தரால் அழைக்கப்பட்ட இவர் தீவிர தேச பக்தர். சுவாமி விவேகானந்தரின் சீடரான அளசிங்கரின் நண்பர். சுவாமி விவேகானந்தரின் ’பிரம்மவாதின்’ என்னும் லட்சிய பத்திரிக்கையை வெளியிடும் பொறுப்பை ஏற்றவர். சாதாரண மக்களுக்காக ’பிரபுத்த பாரதம்’ பத்திரிக்கையை சுவாமி விவேகானந்தரின் ஆசியோடு கொண்டு வர விரும்பியவர்.

பால பாரதம் (சிறுவர் பாரதம்)
---------------------------

தங்கள் மதத்தை சரியாக தெரிந்து கொண்ட இளம் தலைமுறையினர் வழிதவற மாட்டார்கள் என்ற நம்பிக்கையோடு இவர் ஆரம்பித்த சிறுவர் பத்திரிக்கையே ’பால பாரதம்’.

சிறுவர் பத்திரிக்கைக்கான தமது கருத்துக்களை சுவாமி விவேகானந்தருக்கு எழுதினார் டாக்டர் நஞ்சுண்டராவ்.
’*சிறுவர்களுக்கான உங்கள் பத்திரிக்கைத் திட்டத்தை நான் பூரணமாக ஆமோதிக்கிறேன், அதற்கு என்னாலானவற்றைச் செய்கிறேன்*’ என்ற சுவாமி விவேகானந்தரின் பதிலைப் பெற்ற பின்னர் ’பால பாரதம்’ (சிறுவர் பாரதம்) என்ற பத்திரிக்கையை தொடங்கினார்.
பின்னர் அப்பத்திரிக்கை அளசிங்கரின் மருமகனார் கைக்கு மாறியது.  சகோதரி நிவேதிதையிடமும் கட்டுரைகள் கேட்டுக் கொள்ளப்பட்டது. 
அதன் பின்  மகாகவி சுப்பிரமணிய பாரதியார் அதன் ஆசிரியர் ஆனார்.

எனினும் பால பாரதம் விரைவில் நிறுத்தப்பட்டது.

மேற்கோள்கள்
-----------

1. ↑  அளசிங்கப் பெருமாள் சுவாமி விவேகானந்தரின் அருமைச் சீடர்; ஸ்ரீராமகிருஷ்ண மடம்; பக்கம் 8,9

வெளியிணைப்புகள்
---------------

*
**மானாங்கேணிக் கல்வெட்டு** என்பது, திருகோணமலையில் மானாங்கேணி என்னும் இடத்தில் அமைந்துள்ள வெள்ளை வில்வத்தடி கோணநாயகர் கோயிலில் காணப்படும் தமிழ்க் கல்வெட்டைக் குறிக்கும். 20 ஆம் நூற்றாண்டின் பின்னரைப் பகுதியில் நிலத்தின் கீழிருந்து, மகாவிட்டுணு, பார்வதி ஆகிய கடவுட் சிலைகளும், நந்தியும், இக்கல்வெட்டும் கண்டெடுக்கப்பட்டன. இக்கல்வெட்டு முழுமையானது அல்ல. இது முழுக்கல்வெட்டின் மேற்பகுதி மட்டுமே. கீழ்ப்பகுதி கண்டுபிடிக்கப்படவில்லை. கண்டுபிடிக்கப்பட்ட பகுதியில் 15 வரிகளில் எழுத்துக்கள் காணப்படுகின்றன. இப்பகுதியையும் முழுமையாக வாசிக்க முடியாதவாறு சில இடங்களில் எழுத்துக்கள் சிதைந்துவிட்டன.

காலம்
-----

இதை முதலில் வாசித்த செ. குணசிங்கம் இதை சோழ இலங்கேசுவரன் காலத்துக்குரியதாக அடையாளம் கண்டுள்ளார். இது அவனுடைய ஏழாவது அல்லது எட்டாவது ஆட்சியாண்டைச் சேர்ந்ததாக இருக்கலாம் எனக் கூறப்படுகிறது.

உள்ளடக்கம்
----------

இக்கல்வெட்டில் திருகோணமலை சிறீ மத்ஸ்யகேஸ்வரம், ஈஸ்வரமுடையார் கோயில் என இரண்டு கோயில்கள் பற்றிய குறிப்புக்கள் உள்ளன. இவற்றை வைத்து, திருகோணமலை மத்ஸ்யகேஸ்வரத்து மூலஸ்தானம் தொடர்பாகவும், வேறொரு ஈஸ்வரம் தொடர்பாகவும் செய்யப்பட்ட ஓர் ஏற்பாட்டினைப் பதிவு செய்வதற்காகவே இக்கல்வெட்டு எழுதப்பட்டதாகப் பத்மநாதன் கருதுகிறார்.

மேற்கோள்கள்
-----------

1. ↑  பத்மநாதன், சி. 2006. பக். 101.
2. ↑  பத்மநாதன், சி. 2006. பக். 102.
3. ↑  பத்மநாதன், சி. 2006. பக். 103.

உசாத்துணைகள்
------------

* பத்மநாதன், சி. இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

இவற்றையும் பார்க்கவும்
----------------------

* இலங்கைத் தமிழ்க் கல்வெட்டுக்களின் பட்டியல்
**இந்தோசீனைட்டு** *(Indochinite)* என்பது இயற்கையாகத் தோன்றிய ஒரு வகையான தெளிவற்ற கண்ணாடி போன்ற பாறை வகையாகும். பூமியின் மேல் வளிமண்டலத்தில் ஏற்பட்ட விண்கற்களின் தாக்கத்தால் டெக்டைட்டுகள் எனப்படும் இக்கண்ணாடி போன்ற பாறைகள் வெளியேற்றப்பட்டு பின்னர் குளிர்ந்து தனித்த கண்ணாடிப் பாறையாக உருவாகியிருக்கும் எனக் கருதப்படுகிறது. ஐரோப்பாவிலுள்ள மோல்டாவைட்டு கண்ணாடிப் பாறைகளின் பச்சை நிறத்திலிருந்து மாறுபட்டு இந்தோசீனைட்டு வகைக் கண்ணாடிப் பாறைகள் அடர் கருப்பு நிறத்தில் காணப்படுகின்றன. மாக்மா நெருப்புக் குழம்பு திண்மமாக இறுகி 7,00,000 ஆண்டுகள் ஆகியிருக்கலாம் என இப்பாறையின் வயது கணக்கிடப்பட்டுள்ளது.. ஆத்திரேலியா, மைக்குரோனீசியாவின் பசிபிக் பெருங்கடல் பகுதியில் இடம்பெற்றுள்ள நூற்றுக்கும் மேற்பட்ட சிறு தீவுகளுக்கு தெற்கிலும் வடக்கிலுமிருந்து நகர்ந்துவந்து இந்தோசீன தீபகற்பப் பகுதியில் காணப்பட்டதால் இப்பாறை வகைக்கு இந்தோசீனைட்டு என்ற பெயர் வைக்கப்பட்டுள்ளது. முவோங்கு-நோங்கு வகை கண்னாடிப்பாறையே மிகப்பெரிய இண்டோசீனைட்டு பாறையாகும். அடுக்கடுக்காக காணப்படும் இப்பாறை 29.0 கிலோகிராம் நிறையைக் கொண்டதாக உள்ளது.

மேற்கோள்கள்
-----------

1. ↑

புற இணைப்புகள்
--------------

* Origin of Indochinite Tektites, by Virgil E. Barnes and Kaset Pitakpaivan. University of Texas, 1962
**பியர்சன் குறியீடு அல்லது பியர்சன் குறியீட்டு முறை** *(The Pearson symbol, or Pearson notation)* என்பது படிகவியலில் ஒரு படிகத்தின் அமைப்பை விவரிக்கின்ற முறையாகும். டபிள்யூ.பி. பியர்சன் இம்முறையைத் தோற்றுவித்தார். இக்குறியீட்டில் இரண்டு எழுத்துக்களும் அவற்றைத் தொடர்ந்து ஒரு எண்ணும் கொண்ட ஒரு குறியீட்டு முறையாகும். உதாரணமாக,
வைர அமைப்பு - cF8
உரூத்தைல் அமைப்பு - tP6
இரண்டு சாய்வெழுத்துகளும் பிராவைசு அணிக்கோவையைக் குறிப்பிடுகின்றன. அடித்தட்டு எழுத்து படிக வகையையும் மேல்தட்டு எழுத்து அணிக்கோவை வகையையும் குறிப்பிடுகின்றன. ஓர் அலகு கூட்டில் உள்ள அணுக்களின் எண்ணிக்கையை எண்மதிப்பு குறிப்பிடுகிறது. ஐயுபிஏசி (2005) 

படிக வகை| a | முச்சரிவு |
| m | ஒற்றைச் சரிவு |
| o | செஞ்சாய்சதுரம் |
| t | நாற்கோணம் |
| h | அறுகோணம் மற்றும் சாய்சதுரம் |
| c | கனசதுரம் |

அணிக்கோவை வகை| S,A,B,C | பக்க முகமையம் |
| F | அனைத்து முகமையம் |
| I | உடல் மையம்  |
| R | சாய்சதுரம் |
| P | முதனிலை |

முன்னதாக S என்ற எழுத்துக்குப் பதிலாக A, B மற்றும் C முதலியன பயன்படுத்தப்பட்டன. மையமாக்கலில் ஒரிணை எதிரெதிர் முகங்களை X -- அச்சு கொண்டிருந்தால் அதை A- மையம் என்றும் Y- மற்றும் Z- அச்சுகளில் சம மையம் கொண்டிருந்தால் முறையே B- மற்றும் C- மைய என்றும் குறிக்கப்பட்டன.

14 வகையான வாய்ப்புள்ள பிராவைசு அணிக்கோவைகள் முதல் இரண்டு எழுத்துகளால் அடையாளம் காணப்படுகின்றன:

| படிக வகை | அணிக்கோவை குறியீடு | பியர்சன் குறியீட்டு எழுத்துகள் |
| --- | --- | --- |
| Tமுச்சரிவு | P | *aP* |
| ஒற்றைச் சரிவு | P | *mP* |
|  | S | *mS* |
| செஞ்சாய்சதுரம் | P | *oP* |
|  | S | *oS* |
|  | F | *oF* |
|  | I | *oI* |
| நாற்கோணம் | P | *tP* |
|  | I | *tI* |
| அறுகோணம் (மற்றும் முக்கோணம்) | P | *hP* |
| சாய்சதுரம் | R | *hR* |
| கனசதுரம் | P | *cP* |
|  | F | *cF* |
|  | I | *cI* |

பியர்சன் குறியீடு மற்றும் இடக்குழு
----------------------------------

பியர்சன் குறியிடு படிக அமைப்புகளின் இடக்குழுவை தனித்துவமாக அடையாளம் காட்டவில்லை. உதாரணமாக, சோடியம் குளோரைடின் இரண்டு வகை படிக அமைப்புகளும் (இடக்குழு Fm3m) மற்றும் வைர அமைப்பு இடக்குழு Fd3m) பியர்சன் குறியீடு cF8 என்றே உள்ளது.

மேற்கோள்கள்
-----------

1. ↑  W.B. Pearson, A Handbook of Lattice Spacings and Structures of Metals and Alloys,Vol. 2, Pergamon Press, Oxford, 1967
2. ↑  Nomenclature of Inorganic Chemistry IUPAC Recommendations 2005; IR-3.4.4, pp.49-51; IR-11.5, pp.241-242
3. 1 2  page 124 in chapter 3. Crystallography: Internal order and symmetry in Cornelius Klein & Cornelius S. Hurlbut, Jr.: Manual of Mineralogy, 21st edition, 1993, John Wiley & Sons, Inc. ISBN 0-471-59955-7

உசாத்துணை
---------

* United States Naval Research Laboratory - Pearson symbol (Examples and pictures) பரணிடப்பட்டது 2011-12-21 at the வந்தவழி இயந்திரம்
ஆதி இந்தோ ஐரோப்பிய மக்களின் தாயகமாக கருதப்படும் ஸ்டெப்பி புல்வெளிகள் (கரும் பச்சை நிறத்தில்) மற்றும் தற்காலத்தில் யுரேசியாவில்  இந்தோ ஐரோப்பிய மொழிகள் பேசப்படும் பகுதிகள். (இளம் பச்சை நிறத்தில்)
**இந்தோ ஐரோப்பிய மக்கள்** (Indo-Europeans) இந்தோ ஐரோப்பிய மொழிகள் பேசும் இனக் குழுக்கள் ஆவர்.
காக்கேசிய இனத்தவர்களான இந்தோ ஐரோப்பிய மக்கள்  ஆதி இந்தோ ஐரோப்பிய மொழிகளை பேசியவர்களின் வழித்தோன்றல்கள் ஆவார்.

வெண்கலக் காலத்திய இந்தோ ஐரோப்பிய மொழிகளான ஆதி இந்தோ ஈரானிய மொழி, ஆதி கிரேக்க மொழி, ஆதி செல்டிக் மொழி, ஆதி இத்தாலி மொழி, ஆதி ஜெர்மானிய மொழி, ஆதி ஸ்லோவிக் போன்ற மொழிகளை பேசியவர்கள் ஆவர்.

வரலாற்று காலத்திலும், தற்காலத்திலும் இந்தோ ஐரோப்பிய மொழிகளை பேசுபவர்களை, இந்தோ ஐரோப்பியர்கள் என குறிப்பிடாமல், அவர்கள் பேசும் மொழிக் குடும்பத்தின் பெயரால் அடையாளப்படுத்துகின்றனர். எடுத்துக்காட்டாக அனதோலியர்கள், தொக்காரியர்கள், ஆரியர்கள், ஈரானியர்கள் (இந்தோ ஆரியர்கள்), கிரேக்கர்கள், செல்டிக்குகள், இத்தாலியர்கள், ஜெர்மானியர்கள், பால்டிக்குகள், ஸ்லோவேனியர்கள், ஆர்மீனியர்கள், அல்பேனியர்கள் என்று அழைக்கப்படுகிறார்கள். மேலும் அதன் கிளை மொழிகளை பேசுவர்களை அதன் பெயரால் அழைக்கப்படுகின்றனர். எடுத்துக்காட்டாக இந்திய-ஈரானிய மொழியின் உட்குடும்ப மொழியான இந்தோ ஆரிய மொழிகளை பேசுபவர்களை, வங்காளிகள், குஜராத்திகள், காஷ்மீரிகள், நேபாளிகள் என்றும் அழைக்கப்படுகின்றனர்.

மேற்கோள்கள்
-----------
**இணையக் கழகம்** (Internet Society (ISoc)), இணையம் தொடர்பான செந்தரங்கள், கொள்கை, கல்வியில் தலைமைத்துவம் வழங்குவதற்காக 1992 ஆம் ஆண்டு வின்டு செர்ப்பும் பாபு கானும் நிறுவிய பன்னாட்டு இலாப நோக்கற்ற அமைப்பு ஆகும். "உலகில் உள்ள அனைவரின் நலன் கருதி, இணையத்தின் பயன்பாடு, கூர்ப்பு, திறந்த மேம்பாட்டை முன்னிறுத்துவதே" தங்கள் நோக்கம் என்று இணையக் கழகம் குறிப்பிடுகிறது". இணையக் கழகத்தின் தலைமையகம் ஐக்கிய அமெரிக்காவின் வெர்சீனியா மாகாணத்தில் இரெசுட்டன் நகரில் அமைந்துள்ளது. அதன் அலுவலகங்கள் சுவிட்சர்லாந்தின் செனீவாவில் அமைந்துள்ளன. இந்த அமைப்பில் 130க்கும் மேற்பட்ட நிறுவனங்களும் 55,000க்கும் மேற்பட்ட தனிநபர்களும் உறுப்பினர்களாக உள்ளனர். உறுப்பினர்கள் புவிவட்டாரத்தைப் பொருத்தும் சிறப்பு ஈடுபாடுகளைப் பொருத்தும் கிளைகளை நிறுவலாம். உலகெங்கும் இவ்வாறான 
90 க்கும் மேற்பட்ட கிளைகள் உள்ளன. 2012ஆம் ஆண்டு, இணையக் கழகத்தின் இருபதாம் ஆண்டு நிறைவை ஒட்டி, "உலகளாவிய இணையத்தின் வளர்ச்சி, முன்னேற்றத்துக்காகப் பங்களித்த தொலைநோக்காளர்கள், தலைவர்கள், புகழ்பெற்றவர்களைப் பொதுவில் சிறப்பிக்கும் பொருட்டு" இணையப் புகழ்மண்டபத்தை உருவாக்கினார்கள்.

வெளி இணைப்புகள்
---------------

* அலுவல் வலைத்தளம்
**ஊமை விழிகள்** 1986ம் ஆண்டு வெளிவந்த தமிழ் திரைப்படம் ஆகும். இதை ஆபாவாணன் என்ற திரைப்படக் கல்லூரி மாணவர் தன் கல்லூரி மாணவர்களை கொண்டு எடுத்தார். இதில் விஜயகாந்த் முதன்மையான வேடத்தில் நடித்தார். அருண் பாண்டியன், கார்த்திக், ஜெய்சங்கர், சரிதா, இரவிச்சந்திரன், மலேசியா வாசுதேவன், சந்திர சேகர், விசு, கிஷ்மு, சச்சு, சிறீ வித்யா, டிஸ்கோ சாந்தி, இளவரசி, தேங்காய் சீனிவாசன், சசிகலா போன்றோர் இதில் நடித்தார்கள். இது திகில் கலந்த படமாக வந்தது.

கதை சுருக்கம்
-------------

சோழா பிக்னிக் வில்லேஜ் (இதன் உரிமையாளர் பி.ஆர்.கேயாக ரவிச்சந்திரன் நடித்துள்ளார்) என்ற இடத்திற்கு வரும் இளம்பெண்கள் பலர் மர்மமான முறையில் காணாமல் போகிறார்கள். அதை பற்றி விசாரிக்க வரும் செய்தியாளர் ராஜா அங்கு நிகழும் மர்மத்தை பற்றி துப்பு துலக்க ஆரம்பிக்கிறார். அவருக்கு துணை புரிகிறார்கள் 'தினமுரசு' செய்தி இதழின் உரிமையாளர் சந்திரனும் (ஜெய்சங்கர்), மாவட்ட காவல்துறை கண்காணிப்பாளர் தீன தயாளனும் (விஜயகாந்த்).

நடிகர்கள்
---------

* விஜயகாந்த் - தீனதயாளன் (காவல்துறை கண்காணிப்பாளர்)
* அருண் பாண்டியன் - விஜய்
* கார்த்திக் - ரமேஷ் (சிறப்புத் தோற்றம்)
* ஜெய்சங்கர் - சந்திரன்
* சரிதா -சுமதி
* இரவிச்சந்திரன் - பி. ஆர். கே.
* மலேசியா வாசுதேவன் - ராஜா
* சந்திரசேகர் - ராஜா
* விசு -ரத்தினசபாபதி
* சிறீ வித்யா
* டிஸ்கோ சாந்தி
* இளவரசி
* தேங்காய் சீனிவாசன்
* சசிகலா

பாடல்
-----

இதில் பாடியிருப்பவர்கள் ஆபாவாணன், பி. பி. சீனிவாசு, ஜேசுதாசு, சசி ரேகா, எஸ். என். சுரேந்தர். இப்படத்தின் அனைத்து பாடல்களையும் ஆபாவாணன் இயற்றினார்.

**தோல்வி நிலையென நினைத்தால்**, **மாமரத்து பூவெடுத்து**, **நிலைமாறும் உலகில்**, **குடுகுடுத்த கிழவனுக்கு**, **இராத்திரி நேரத்து பூஜையில்**, **கண்மணி நில்லு காரணம்** ஆகியவை இப்படத்தில் இடம்பெற்ற பாடல்களாகும்.

| வ. ௭ண் | பாடல் | பாடகர்கள் | அளவு |
| --- | --- | --- | --- |
| 1 | "கண்மணி நில்லு "| எஸ். என். சுரேந்தர், பி. ௭ஸ். சசிரேகா | 4:46 |
| 2 | "மாமரத்து பூவெடுத்து" | எஸ். என். சுரேந்தர், பி. ௭ஸ். சசிரேகா | 4:30 |
| 3 | "ராத்திரி நேரத்து" | பி. ௭ஸ். சசிரேகா | 4:35 |
| 4 | "தோல்வி நிலையென" | பி. பி. ஸ்ரீனிவாஸ், ஆபாவாணன் | 4:07 |
| 5 | "நிலைமாறும் உலகில்" | கே. ஜே. யேசுதாஸ் | 4:32 |
| 6 | "குடுகுடுத்த" | ஆபாவாணன், எஸ். என். சுரேந்தர் | 3:57 |

*தோல்வி நிலையென நினைத்தால்* பாடல்
---------------------------------

**தோல்வி நிலையென நினைத்தால்** ஒரு புகழ்பெற்ற சோகத் தமிழ்ப் பாடல் ஆகும்.

மேற்கோள்கள்
-----------

1. 1 2  இன்பம் இங்கே/

வெளியிணைப்புகள்
---------------

* கட்டுரை.காம் பரணிடப்பட்டது 2012-03-05 at the வந்தவழி இயந்திரம்
* பிரசாத் வலைப்பதிவு
* நரேசு வலைப்பதிவு

| * பா
* உ
* தொ
அரவிந்தராஜ் இயக்கிய திரைப்படங்கள் |
| --- |
| 
* *ஊமை விழிகள்* (1986)
* *உழவன் மகன்* (1987)
* *தாய் நாடு* (1989)
* *சத்தியவாக்கு* (1990)
* *தங்க பாப்பா* (1993)
* *கருப்பு நிலா* (1995)
* *முஸ்தபா* (1996)
* *இரண்டு முகம்* (2010)
* *கவிதை* (2015)

 |
தொடக்க உறுப்பினர்கள் (2012)
**இணையப் புகழ்மண்படம்** (Internet Hall of Fame) என்பது 2012 ஆம் ஆண்டு இணையக் கழகம் நிறுவிய ஒரு வாழ்நாள் சாதனை விருது ஆகும். இவ்விருது இணையத்தின் வளர்ச்சி, முன்னேற்றத்துக்குப் பெரும் பங்காற்றியோரைச் சிறப்பிக்கும் நோக்கில் வழங்கப்படுகிறது. வின்டு செர்ப்பு, திம் பேர்னேர்சு-லீ, இரிச்சர்டு சிட்டால்மேன், இலினசு தோர்வால்டுசு முதலியோர் இதன் தொடக்க உறுப்பினர்களுள் சிலர்.

நோக்கம்
-------

2012ஆம் ஆண்டு, இணையக் கழகத்தின் இருபதாம் ஆண்டு நிறைவை ஒட்டி, "உலகளாவிய இணையத்தின் வளர்ச்சி, முன்னேற்றத்துக்காகப் பங்களித்த தொலைநோக்காளர்கள், தலைவர்கள், புகழ்பெற்றவர்களைப் பொதுவில் சிறப்பிக்கும் பொருட்டு" இணையப் புகழ்மண்டபத்தை உருவாக்கினார்கள்.

இவ்விருதை இன்னாருக்கு அளிக்கலாம் என்ற முன்மொழிவுகளை முறையான விண்ணப்பங்கள் மூலம் எவரும் தரலாம். இவர்களில் யார் தெரிவு பெறுவார்கள் என்ற இறுதி முடிவுக்கு இணையப் புகழ்மண்டபத்தின் ஆலோசனைக் குழு பொறுப்பெடுக்கும். இந்த ஆலோசனைக் குழுவில் இணையத் தொழில் துறையில் நன்கு அறியப்பெற்ற தொழில்வல்லுநர்கள் இடம்பெறுகிறார்கள்.

வரலாறு
------

ஏப்பிரல் 23, 2012 அன்று சுவிட்சர்லாந்தின் செனீவாவில் இணையக் கழகம் நடத்திய மாநாட்டில் 33 தொடக்க உறுப்பினர்கள் புகழ்மண்டபத்தில் இடம்பெற்றனர்.

2014 இல் 24 பேர் இப்புகழ்மண்படத்தில் இடம்பெற்றனர். இவர்களின் பெயர்கள் ஆங்காங்கில் நடைபெற்ற நிகழ்வில் அறிவிக்கப்பட்டன.

சான்றுகள்
---------

1. 1 2  About page, Internet Hall of Fame website.
2. ↑  Advisory board, Internet Hall of Fame website.
3. ↑  2012 Inductees பரணிடப்பட்டது 2012-12-13 at the வந்தவழி இயந்திரம், Internet Hall of Fame website.
4. 1 2 3  "Internet gets Hall of Fame, Al Gore honored". CBS News. April 24, 2012. ஜூலை 3, 2013 அன்று மூலம் பரணிடப்பட்டது. April 24, 2012 அன்று பார்க்கப்பட்டது.

வெளி இணைப்புகள்
---------------

* இணையப் புகழ்மண்படம் பரணிடப்பட்டது 2011-07-21 at the வந்தவழி இயந்திரம், அலுவல் வலைத்தளம்.
**ஊரடங்கு** (*curfew*) என்பது அசாதாரண பதட்டம் நிறைந்த சூழ்நிலைகளில் அரசு, காவல்துறையினர் நிலைமையினை கட்டுப்படுத்தும் நோக்கில் அமுல்படுத்தும் சட்ட வரையறைக்குட்பட்ட உத்தரவாகும். பொது மக்கள் வீட்டை விட்டு வெளியே வர அனுமதி இல்லை. பொது இடங்களில் மூன்று அல்லது அதற்கும் மேற்பட்டவர்கள் ஒன்றாக கூட கூடாது. கலகம், கிளர்ச்சி அல்லது கலவரம் செய்வதைத் தூண்டும் நோக்கில் கூடுவதை தடுக்க இந்த சட்டம் பயன்படுத்தப்படுகிறது.

வரலாறு
------

பிரெஞ்சு மொழியில் "'couvre-feu'" என்பது "நெருப்பை மூடுவது" என்று பொருள். அனைத்து விளக்குகளையும், மெழுகுதிரிகளையும் அணைக்கும் நேரத்தை இது குறிக்கப் பயன்பட்டது. இச்சொல் பின்னர் *curfeu* என்ற சொல்லாக நடுக்கால ஆங்கிலத்திலும், பின்னர் 'curfew" என்ற சொல்லாக ஆங்கிலத்திலும் அறிமுகப்படுத்தப்பட்டது.

ஊரடங்கு உத்தரவு பிறப்பிக்கப்படும் சந்தர்ப்பங்கள்
------------------------------------------------

இன, சாதிக் கலவரங்கள், வன்முறை, சட்ட எதிர்ப்பு, நோய் பரவல், முன்பாதுகாப்பு போன்றவை நிகழும் போது, இந்த உத்தரவு பிறப்பிக்கப்படும்.

சட்ட அதிகாரம்
-------------

இந்தியாவில், மாவட்ட குற்றவியல் நடுவர் நீதிபதிக்கு, இந்திய தண்டனைச் சட்டம், 1973, சட்டப் பிரிவு 144இன், கீழ் ஊரடங்கு உத்தரவு பிறப்பிக்க அதிகாரம் வழங்கப்பட்டுள்ளது.

உலக ஊரடங்கு உத்தரவு பதிவுகள்
----------------------------

1. பரமக்குடியில் செப்டம்பர் 11, 2012 அன்று ஊரடங்கு உத்தரவு போடப்பட்டது.
2. தருமபுரியில் சூலை 5, 2013 அன்று ஊரடங்கு உத்தரவு போடப்பட்டது.

இதனையும் காண்க
--------------

* சட்டவிரோதமாகக் கூடுதல்

மேற்கோள்கள்
-----------

1. ↑   "curfew". (Online). ஒக்ஸ்போர்ட் பல்கலைக்கழகப் பதிப்பகம்.  (Subscription or participating institution membership required.)
2. ↑  [In every district district magistrate has power to maintain public order. under section 144 of CRPC DM has power to impose this section by proclaiming curfew orders CURFEW LAWS OF INDIA (Criminal Law)]

வெளி இணைப்புகள்
---------------

* ஊரடங்கு உத்தரவுக்கும் 144 தடை உத்தரவுக்கும் என்ன வேறுபாடு?
* 144 தடையுத்தரவு - ஊரடங்கு உத்தரவு (தமிழில்)
* Section 144 and the power to impose an online curfew
**ஆப்பிரிக்கச் சிறுமான்** அல்லது **இம்பாலா** (*Impala*) என்பது நடுத்தர அளவுள்ள ஆபிரிக்காவைச் சேர்ந்த ஓர் மறிமான் ஆகும். இம்பாலா என்ற பெயர் சுலு மொழியில் இருந்து பெறப்பட்டது. இது ஆபிரிக்காவில் உள்ள புல்நிலங்களிலும் புதர்நிலங்களிலும் வாழ்கிறது.

தோற்றம்
-------

நன்கு வளர்ந்த ஓர் ஆண் சிறுநவ்வி-மிக்குமி தேசியப்பூங்கா, தன்சானியா
இதன் உயரம் 75 செ. மீ. முதல் 95 செ. மீ. வரை இருக்கலாம். ஆண் சிறுநவ்வி 40 முதல் 80 கிலோ எடை வரையும் பெட்டைகள் 30 முதல் 50 கிலோ எடை வரையும் இருக்கும். பொதுவாக இவை சிவந்த பழுப்பு நிறத்துடனும் வயிற்றுப் பகுதி வெண்மையாகவும் பின்புறம் கருப்பு நிறத்தில் ஆங்கில எழுத்து 'M' போன்ற குறியுடனும் இருக்கும். ஆண்களுக்குக் முறுக்கிய கொம்புகள் உண்டு. 90 செ. மீ. நீளம் வரை வளரும். பெட்டைகளுக்குக் கொம்புகள் கிடையாது. ஆபிரிக்காவில் மிகச்சில இடங்களில் காணப்படும் கறுப்புச் சிறுநவ்வி மிகவும் அரியது.

இயல்பு
------

குதித்துத் தாவும் சிறுநவ்வியொன்று
வறட்சியான காலங்களில் நீர்நிலைகளுக்கு அருகில் இவை இருந்தாலும் போதுமான பசுந்தீவனம் கிடைக்கும் நிலையி்ல் இவற்றால் சில வாரங்கள் வரை கூட நீர் அருந்தாமல் இருக்க இயலும். மேய்ச்சலுக்கு என்று தனியே நேரம் கிடையாது. இரவு, பகல் எந்த நேரமும் புற்களை மேயும். ஒ்வொரு ஆண் மானும் ஓழ் எல்லை அமைத்து அந்த எல்லைக்குள் பல பெண் மான்களுடன் வாழ்கிறது. இந்த எல்லைக்குள் வேற் ஆண் மான்களை அனுமதிப்பதில்லை. 

குட்டி ஆண் மான்கள் தனியே மந்தையாக வாழ்கின்றன. இவற்றின் இந்த கூட்டு வாழ்க்கை ஆறு மாதங்கள் நீடிக்கும். பின்னர் இவை பெரிய ஆண் மான்களோடு சேர்ந்துவிடும். இவற்றோடு வாழும்போது இனச் சேர்கைக்கு தயாராகக்கூடிய வளர்ச்சி பெற்றுவாடும்.

மிரண்ட நிலையில் சிறுநவ்விகள் தாவிக்குதித்துச் சென்று கொன்றுண்ணிகளைக் குழப்பமடையச் செய்கின்றன. இவற்றால் பத்து மீட்டர் நீளம் வரையும் 3 மீட்டர் உயரம் வரையும் குதித்துத் தாவிச் செல்ல இயலும். மேலும் இவற்றைக் கொல்லும் விலங்குகளிடம் இருந்து தப்பிக்க இவற்றால் மணிக்கு 90 கி. மீ. கதியில் ஓட இயலும்.

இனப் பெருக்கம்
--------------

இந்த மான்கள் கர்ப காலம் 6½ இலிருந்து 7 மாதங்கள் ஆகும். கர்ப காலத்திற்குப் பிறகு ஒரு குட்டியை பெற்றெடுக்கின்றது. குட்டியை நண்பகலில் ஈனும். குட்டி ஓரளவு வளரும் வரை புற்களிடையே மறைந்து வாழும். 

  

சிறுத்தைகள், சிங்கங்கள், காட்டு நாய்கள் முதலிய விலங்குகள் சிறுநவ்விகளை இரையாகக் கொள்கின்றன.

மேற்கோள்கள்
-----------

1. ↑  "*Aepyceros melampus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2008. Database entry includes a brief justification of why this species is of least concern
**அகணிய உயிரி** அல்லது **உட்பிரதேசத்திற்குரிய உயிரி** (*endemism*) என்பது ஒரு குறிப்பிட்ட பூகோளக பகுதிக்குள்ளோ அல்லது ஒரு குறிப்பிட்ட சூழ்நிலைக்குள்ளோ வாழும் ஒரு உயிரியாகும். இத்தகைய உயிரிகள் சூழ்நிலை சீர்கேடால் மிகவும் பாதிப்படையக்கூடியதாகும் ஆதலால் உலகெங்கிலும் உள்ள உட்பிரதேசத்திற்குரிய உயிரிகளை காப்பதற்கு பல்வேறு அரசுகளும் நிறுவனங்களும் பல முயற்சிகளை எடுத்து வருகின்றன.

அகணிய விலங்குகள்
----------------

கேழல்மூக்கன் - மேற்குத் தொடர்ச்சி மலையின் அகணிய விலங்கு
கேழல்மூக்கன் மேற்குத் தொடர்ச்சி மலைகளில் காணப்படும் இடங்கள்
கேழல்மூக்கன் மேற்கு தொடர்ச்சி மலைகளில் மட்டும் காணப்படும் ஒரு உட்பிரதேசத்திற்குரிய விலங்காகும். கேழல்மூக்கன், சோகுலொசிடே குடும்பத்தைச் சேர்ந்த தவளையாகும். இது மேற்குத் தொடர்ச்சி மலைகளில் மட்டும் காணப்படும் ஓர் அரிய வகைத் தவளை. இத்தவளை முதன்முதலில் 2003ஆம் ஆண்டு அக்டோபர்த் திங்கள் கேரள மாநிலத்தின் இடுக்கி மாவட்டத்தில் கண்டுபிடிக்கப்பட்டது. முதலில் பாலக்காட்டு கணவாய்க்கு தெற்கே மட்டும் காணப்படும் என்று நம்பப்பட்டது. சமீபத்திய கண்டுபிடிப்புகள், பாலகாட்டு கணவாய்க்கு வடக்கே இதன் இருப்பை உறுதிசெய்தன. [1]2008 திசம்பரில் திருச்சூருக்கு அருகிலும் முதன்முறையாகக் கண்டுபிடிக்கப்பட்டது.

அகணியத் தாவரங்கள்
-----------------

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2008-12-26 அன்று மூலம் பரணிடப்பட்டது. 2009-07-11 அன்று பார்க்கப்பட்டது.
**ஆப்பிரிக்க கால்பந்துக் கூட்டமைப்பு** ( **Confederation of African Football**, **CAF**, /ˈkæf/; பிரெஞ்சு மொழி: ***C**onfédération **A**fricaine de **F**ootball*; அரபு மொழி: الإتحاد الأفريقي لكرة القدم‎) என்பது ஆப்பிரிக்கக் கண்டத்தில் கால்பந்து மேலாண்மை அமைப்பாகும்.

இக்கூட்டமைப்பு ஆப்பிரிக்க நாடுகளின் கால்பந்து சங்கங்களின் பிரதிநிதியாகும். இதுவே, ஆப்பிரிக்கக் கண்டத்தில் கால்பந்துப் போட்டிகளை ஏற்பாடு செய்து நடத்துவதற்கும், பரிசுப் பணத்தைப் பகிர்ந்தளிப்பதற்கும், ஒளிபரப்பு உரிமைகளை விற்பதற்கும் பொறுப்பேற்கும் அமைப்பு.

பன்னாட்டுக் கால்பந்து சங்கங்களின் கூட்டமைப்பின் ஆறு பிராந்திய கூட்டமைப்புகளில் இதுவும் ஒரு பெரிய கூட்டமைப்பாகும். யூஈஎஃப்ஏ-வினை விட மூன்று ஆண்டுகள் மட்டுமே இளைய அமைப்பாக இருப்பினும், அதன் உறுப்பு நாடுகளின் மற்றும் பிராந்திய கால்பந்துப் போட்டிகளின் தரம் மேம்படுத்தப்பட இன்னும் சில காலம் பிடிக்கும். பிரான்சில் நடத்தப்பட்ட 1998 ஃபிஃபா உலகக்கோப்பைப் போட்டிகளில் பங்கேற்க 5 இடங்கள் ஆப்பிரிக்கக் கூட்டமைப்புக்கு ஒதுக்கப்பட்டது. தென்னாப்பிரிக்காவில் நடத்தப்பட்ட 2010 ஃபிஃபா உலகக்கோப்பையில், போட்டியை நடத்தும் நாட்டையும் சேர்த்து 6 இடங்கள் ஆப்பிரிக்கக் கால்பந்துக் கூட்டமைப்புக்கு ஒதுக்கப்பட்டது. 2014 ஃபிஃபா உலகக்கோப்பைக்கு 5 இடங்கள் ஒதுக்கப்பட்டுள்ளன.

பிப்ரவரி 8, 1957, அன்று ஆப்பிரிக்க கால்பந்துக் கூட்டமைப்பு தொடங்கப்பட்டது. முதல் தலைமையகம் சூடான் நாட்டின் *கார்தூம்* நகரில் அமைந்திருந்தது; சில மாதங்களுக்குப் பிறகு கெய்ரோவுக்கு அருகில் மாற்றப்பட்டது. 1957-இல் தொடங்கப்பட்டபோது நான்கு நாடுகளின் கால்பந்துச் சங்கங்கள் உறுப்பு சங்கங்களாக இருந்தன. தற்போது 56 உறுப்பு சங்கங்கள் உள்ளன, அவற்றுள் 54 சங்கங்கள் முழு உறுப்பினர்கள் ஆகும்.

வெளியிணைப்புகள்
---------------

* ஆப்பிரிக்க கால்பந்துக் கூட்டமைப்பு அதிகாரபூர்வ இணையதளம்
* Confederation of African Football, Soccerlens.com. Retrieved: 09/10/2010.
* CAF video highlights பரணிடப்பட்டது 2007-10-06 at the வந்தவழி இயந்திரம்
* ஆப்பிரிக்க கால்பந்துக் கூட்டமைப்பின் வரலாறு
[*தொடர்பிழந்த இணைப்பு*]
* Listen to CAF Anthem பரணிடப்பட்டது 2011-05-01 at the வந்தவழி இயந்திரம் ஆப்பிரிக்க கால்பந்துக் கூட்டமைப்பு - கீதம்
**ஆப்பனாடு கொண்டையங் கோட்டை மறவர்** என்பது தமிழ்நாட்டிலுள்ள, முக்குலத்தோரின் ஒரு பிரிவான மறவர் இனக்குழுவின் உட்பிரிவுகளில் ஒன்றாகும்.

வரலாறு
------

கொண்டை கட்டி மறவர், அதாவது ஆண்கள் தலைமுடியை கொண்டை போடும் வழக்கம் கொண்ட மறவர்களுக்கு அப்பெயர் ஏற்பட்டு, காலப்போக்கில் மறுவி கொண்டையங் கோட்டை மறவர் என்றாகியது.[] தற்போதுள்ள இராமநாதபுரம், விருதுநகர் மாவட்டங்களின் மையப்பகுதி அகப்பைப் போன்ற (அகப்பை என்பது தேங்காயின் மூடியில் ஒரு கைமுழ மூங்கிலை செருகி தயாரிப்பது) அமைப்புள்ள நிலப்பகுதி அகப்பைநாடு, இதுவும் காலப்போக்கில் மறுவி ஆப்பனாடு என்றாகியது. அகப்பைநாடு மற்றும் அப்பகுதி மறவர்கள் இணைந்து *அகப்பைநாடு கொண்டை கட்டி மறவர்* என்பது "ஆப்பனாடு கொண்டையங்கோட்டை மறவர்" என்றாயிற்று.

உறவுமுறைகள்
-----------

இச்சாதியில் கிளைகள் எனும் பிரிவு உள்ளது. அதாவது ஒரு கொத்து இரு கிளைகள் கொண்டது. மொத்தம் 9 கொத்தும், 18 கிளையும் உள்ளது. ஒரு கொத்தைச் சேர்ந்த இரு கிளைகளுக்குள் திருமணம் இல்லை. ஒரே கிளைகளுக்குள் திருமண உறவு இருக்காது (ஏனென்றால் இவர்கள் அண்ணன் தங்கை உறவு முறை)

பண்பாடு
-------

இந்த சாதிப் பெண்கள் காது வளர்த்து (தமிழ் பண்பாட்டுக்கு உட்பட்ட நடப்பு நிகழ்வுகள்) தண்டட்டி (பாம்படம்) அணியும் வழக்கம் உடையவர்கள். இந்த வழக்கம் இராமநாதபுரம் மாவட்டம் முதுகுளத்தூர், கமுதி வட்டங்களிலும், தென்காசி மாவட்டம் சங்கரன்கோவில், வாசுதேவநல்லூர் வட்டங்களிலும், திருநெல்வேலி மாவட்டம் தூத்துக்குடி மாவட்டம் மற்றும் விருதுநகர் மாவட்டத்திலும் தற்போதும் நடைமுறையில் உள்ளது.

புகழ் பெற்றவர்கள்
-----------------

1. யோகி முத்துமணி சுவாமிகள்
2. புலித்தேவர்
3. முத்துராமலிங்கதேவர்
4.

மேற்கோள்கள்
-----------


1.பசும்பொன் முத்துராமலிங்க தேவர்
2.பூலித்தேவர்
3.சங்குத்தேவர்
**கிடை** என்பது ஆடு, மாடு போன்ற கால்நடைகளை இரவு நேரத்தில் வயல்போன்ற திறந்தவெளிகளில் தங்கவைக்கும் இடமாகும். ஆடுகளைக்கொண்டது **ஆட்டுக் கிடை** என்றும் மாடுகளைக் கொண்டது **மாட்டுக் கிடை** என்றும் அழைக்கப்படும். இந்த இடம் அடிக்கடி மாறக்கூடியது. ஆடு மாடுகள் இரவு படுத்திருக்கும்போது சிறுநீர், சாணம் ஆகியவற்றை ஒரே வயலில் இடுவதால், அந்த வயலுக்கு நேரடியான இயற்கை உரம் கிடைக்கிறது. இந்த நடைமுறை காவிரிப் பாசன மாவட்டங்களில் இன்றும் நடைமுறையில் காணப்படுகிறது. இவ்வாறு கிடைபோட வயலின் உரிமையாளரிகளிடம் கிடைகாரர்கள் கட்டணம் வசூலிப்பர். தஞ்சை மாவட்டத்தில் கிடைபோட கிடை மாடுகள் புதுக்கோட்டை மாவட்டத்தில் இருந்து ஓட்டி வரப்படுகின்றன. இவ்வாறு கிடை போடுவது பெரும்பாலும் கோடைக்காலத்திலேயே நடக்கும். போதுமான மேய்ச்சல் நிலமில்லாதவர்கள் கிடைகார்களிடம் மாட்டை ஒப்படைபது உண்டு விதைப்புக் காலத்தில் திரும்ப மாடுகளை அதன் உரிமையாளர்களிடம் ஒப்படைக்கப்படும். புதுக்கோட்டை மாவட்டத்தில் மேய்ச்சல் நிலம் குறைவாக இருப்பதால், தஞ்சாவூர் பகுதிக்கு கிடைபோட வருகிறார்கள். கிடையில் பெரும்பாலும் நாட்டு மாடுகள்தான் இருக்கும் இவையே எந்தச் சூழலையும் தாங்குகின்றன, நீண்ட காலம் பசுமாடு கன்று போடாமல் இருந்தாலும் மாடுகளை கிடைக்கு அனுப்பப்படும். இங்கு பல காளை மாடுகளும் இருப்பதால், பசுக்கள் விரைவில் சினை பிடித்துக் கன்றுகளை ஈனும்.

மேற்கோள்கள்
-----------

1. ↑  வி. சுந்தர்ராஜ் (8 அக்டோபர் 2016). "மாடு கிடை போட்டால் பத்தாண்டுக்குப் பலன்". *கட்டுரை*. தி இந்து. 10 அக்டோபர் 2016 அன்று பார்க்கப்பட்டது.
**திருப்பாலத்துறை பாலைவனநாத சுவாமி கோயில்** தமிழ்நாட்டில் தஞ்சாவூர் மாவட்டம், திருப்பாலத்துறை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் பாலைவனநாதசுவாமி, தவளவென்னகை அம்பாள் சன்னதிகளும், விநாயகர், சுப்ரமணியர், தெட்சிணாமூர்த்தி, துர்க்கை உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி நான்கு காலப் பூசைகள் நடக்கின்றன. சித்திரை மாதம் தமிழ்வருடபிறப்பு முக்கிய திருவிழாவாக நடைபெறுகிறது. புரட்டாசி, மார்கழி மாதம் நவராத்திரி, திருவாதிரை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**திருப்பாம்புரம் நடராஜசுந்தரம் பிள்ளை** (1869 – 1938) தமிழகத்தைச் சேர்ந்த நாதசுவர இசைக் கலைஞராவார்.

பிறப்பும், இசைப் பயிற்சியும்
----------------------------

1869 ஆம் ஆண்டு டிசம்பர் 15 அன்று பிறந்த நடராஜசுந்தரம் பிள்ளையின் பெற்றோர்: சுவாமிநாத பிள்ளை – பரிபூரணத்தம்பாள். நடராஜசுந்தரமும் அவரது தம்பி சிவசுப்பிரமணியமும் இஞ்சிக்குடி குமரப்பிள்ளையிடம் நாதசுவரம் கற்றனர். அதன்பிறகு சகோதரர்கள் இருவரும் உமையாள்புரம் துரைசுவாமி ஐயர், சாத்தனூர் பஞ்சநதய்யர் ஆகியோரிடம் கீர்த்தனைகளைக் கற்றுக் கொண்டனர்.

இசை வாழ்க்கை
------------

கச்சேரியில் இரு நாதசுவரங்களை இணைந்து வாசிக்கும் வழக்கத்தைக் கொண்டுவந்தவர்கள் திருப்பாம்புரம் நடராஜசுந்தரம் பிள்ளை – சிவசுப்பிரமணிய பிள்ளை சகோதரர்கள் ஆவர்.

புகழ்பெற்ற தவில் கலைஞர்களான ஸ்ரீவாஞ்சியம் கோவிந்தப் பிள்ளை, மன்னார்குடி பல்லுப் பக்கிரிப் பிள்ளை, அம்மாப்பேட்டை பக்கிரிப்பிள்ளை, வழிவூர் முத்துவீர் பிள்ளை ஆகியோர் இச்கோதரர்களுக்கு தவில் வாசித்துள்ளனர்.

தீட்சிதர் கீர்த்தனைகளில் 50 பாடல்களை *தீட்சிதர் கீர்த்தனப் பிரகாசிகை* எனும் பெயரில் நூலாக நடராஜசுந்தரம் பிள்ளை வெளியிட்டார். முறையான பாட அமைப்பினை இந்த நூல் கொண்டிருந்தது. 

பிரபல புல்லாங்குழல் கலைஞர் திருப்பாம்புரம் சுவாமிநாத பிள்ளை, நடராஜசுந்தரத்தின் மூத்த மகனாவார்.

மறைவு
-----

1903 ஆம் ஆண்டு நவம்பர் 16 அன்று நடராஜசுந்தரம் பிள்ளை காலமானார்.

மேற்கோள்கள்
-----------

1. ↑  "A Tamil tribute to Muthuswami Dikshitar". தி இந்து. 19 நவம்பர் 2010. 31 டிசம்பர் 2014 அன்று பார்க்கப்பட்டது.

உசாத்துணை
---------

* பக்கம் எண்கள்: 21 - 25, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
**முரண்போலி**, **முரணுரை** அல்லது **தோற்றமுரண்** (*paradox*) என்பது தன்னுள்ளே தெளிவாக முரண்பட்ட, ஆனால் உண்மை போன்ற (அல்லது அதே நேரத்தில் பிழையான) கூற்று ஆகும். சில ஏரண முரண்போலிகள் தேவையற்ற விவாதங்களாகத் தெரிந்தாலும், நெருக்கடிச் சிந்தித்தலை வளர்க்கக்கூடிய பெறுமதியைக் கொண்டிருக்கும்.

சில முரண்போலிகள் கடுமையானதாகக் கருதப்படுகிற வரையறைகளில் பிழைகளை வெளிப்படுத்தி, கணிதம், ஏரணம் என்பனவற்றின் மெய்கோள்களை மறு ஆய்வு செய்ய வேண்டிய காரணமாகியுள்ளன.

உசாத்துணை
---------

1. ↑  "Paradox". *Merriam-Webster*. 2013-08-30 அன்று பார்க்கப்பட்டது.
2. ↑  "Paradox". *Free Online Dictionary, Thesaurus and Encyclopedia*. 2013-01-22 அன்று பார்க்கப்பட்டது.
3. ↑  Eliason, James L. (March–April 1996). "Using Paradoxes to Teach Critical Thinking in Science". *Journal of College Science Teaching* **15** (5): 341–44. .

வெளி இணைப்புக்கள்
-----------------

|  |  |
| --- | --- |
| Search Wiktionary | விக்சனரியில் ***paradox*** என்னும் சொல்லைப் பார்க்கவும். |

விக்கிமீடியா பொதுவகத்தில்,  
 ***Paradoxes***   
என்பதின் ஊடகங்கள் உள்ளன. 

* Paradoxes திறந்த ஆவணத் திட்டத்தில்
* "Zeno and the Paradox of Motion". *MathPages.com*.
**திருப்பாடல் 130** (செப்துவசிந்தா எண்ணிக்கையில்: **திருப்பாடல் 129**), என்பது விவிலியத்தின் திருப்பாடல்கள் நூலில் இடம்பெறும் பாடலாகும். *ஆண்டவரே! ஆழ்ந்த துயரத்தில் இருக்கும் நான் உம்மை நோக்கி மன்றாடுகிறேன்* எனத்தொடங்கும் இப்பாடலானது தவத்திருப்பாடல்களுல் ஒன்றாகும். இலத்தீனில் இதன் துவக்கவரியான *De profundis* என்னும் பெயரால் அதிகம் அறியப்படுகின்றது. இது துன்பநேரத்தில் உதவிக்காக மன்றாடலும் சீயோன் மலைத் திருப்பயணப் பாடலும் ஆகும்.

இது கிறித்தவத்தில் உத்தரிப்பு நிலையினருக்காக மன்றாடும் போது பயன்படுத்தப்படுகின்றது. இதனை வேண்டுவோருக்கு திருச்சபை வழங்கும் பலன்கள் உண்டு.

பாடல் வரிகள்
------------

தமிழ் விவிலிய பொது மொழிபெயர்ப்பில் இப்பாடல்:

> 
> 1 ஆண்டவரே! ஆழ்ந்த துயரத்தில் இருக்கும் நான் உம்மை நோக்கி மன்றாடுகிறேன்;  
> 
> 2 ஆண்டவரே! என் மன்றாட்டுக்குச் செவிசாய்த்தருளும்; என் விண்ணப்பக் குரலை உம்முடைய செவிகள் கவனத்துடன் கேட்கட்டும்.   
> 
> 3 ஆண்டவரே! நீர் எம் குற்றங்களை மனத்தில் கொண்டிருந்தால், யார்தான் நிலைத்து நிற்க முடியும்?   
> 
> 4 நீரோ மன்னிப்பு அளிப்பவர்; மனிதரும் உமக்கு அஞ்சி நடப்பர்.   
> 
> 5 ஆண்டவருக்காக ஆவலுடன் நான் காத்திருக்கின்றேன்; என் நெஞ்சம் காத்திருக்கின்றது; அவரது சொற்களுக்காக ஆவலுடன் காத்திருக்கின்றேன்.   
> 
> 6 விடியலுக்காய்க் காத்திருக்கும் காவலரைவிட, ஆம், விடியலுக்காய்க் காத்திருக்கும் காவலரைவிட, என் நெஞ்சம் என் தலைவருக்காய் ஆவலுடன் காத்திருக்கின்றது.   
> 
> 7 இஸ்ரயேலே! ஆண்டவரையே நம்பியிரு; பேரன்பு ஆண்டவரிடமே உள்ளது; மிகுதியான மீட்பு அவரிடமே உண்டு.   
> 
> 8 எல்லாத் தீவினைகளினின்றும் இஸ்ரயேலரை மீட்பவர் அவரே! 
> 
> 
>

மேற்கோள்கள்
-----------

1. ↑  விவிலிய பொது மொழிபெயர்ப்பு திருப்பாடல் 130 முன் குறிப்பு

| * பா
* உ
* தொ
கத்தோலிக்க திருச்சபையின் மன்றாட்டுகள் |
| --- |
| *குறிப்பு: சாய்செழுத்துகளில் உள்ளவைகளுக்கு திருச்சபை வழங்கும் பலன்கள் உண்டு.* |
| திருப்பலியில் | 
* உலகின் பாவங்களைப் போக்கும்
* *திருத்தூதர்களின் நம்பிக்கை அறிக்கை*
* எல்லாம் வல்ல இறைவனிடமும்
* வானவர் கீதம்
* திரித்துவப் புகழ்
* ஆண்டவரே, இரக்கமாயிரும்
* புனிதர்களின் மன்றாட்டுமாலை
* *நைசின் விசுவாச அறிக்கை*
* கிறித்து கற்பித்த செபம்
* Sanctus
* *சிலுவை அடையாளம்*

 | Infant Samuel at Prayer |
| கன்னி மரியாவின்மன்றாட்டுகள் | 
* மண்ணக மீட்பரின் மாண்புயர் அன்னையே!
* *மூவேளை செபம்*
* மங்கள வார்த்தை செபம்
* ஆழ்கடல் விண்மீன் நீயே!
* வானகம் ஆளும் அரசியே வாழ்க!
* Fatima Prayer
* *மரியாவின் பாடல்*
* *பெர்னார்டின் செபம்*
* *விண்ணக அரசியே!*
* *கத்தோலிக்க செபமாலை*
* *கிருபை தயாபத்து செபம்*
* கடவுளின் அன்னையே கன்னி மரியே!
* மூன்று மங்கள வார்த்தை செபம்

 |
| பிற | 
* *மனத்துயர் செபம்*
* Adoro te devote
* *காவல் தூதர்*
* *கிறிஸ்துவின் திரு ஆத்துமமே*
* Athanasian Creed
* Ave Verum Corpus
* செக்கரியாவின் பாடல்
* Jesus Prayer
* Morning offering
* சிமியோனின் பாடல்
* O Salutaris Hostia
* தவத்திருப்பாடல்கள்
	+ 51
	+ *130*
* *Prayer before a Crucifix*
* அசிசி பிரான்சிசுவின் செபம்
* மிக்கேல் அதிதூதர்
* *நித்திய இளைப்பாற்றி*
* *ஆன்ம நன்மை*
* *மாண்புயர் (பாடல்)*
* *தே தேயும்*
* Thanksgiving after Communion
* *வாரும் தூய ஆவியே*
* *வாரீர் படைத்திடும் தூய ஆவி*
* *தூய ஆவியே, எழுந்தருள்வீர்*
* *நற்கருணை ஆராதனை*
* *சிலுவைப் பாதை*
* திருப்புகழ்மாலை

 |
| 
* **பகுப்பு**
* 
* **வலைவாசல்**

 |
**முரியல் ஈ. முசெல்சு சீபெர்ட்** *(Muriel E. Mussells Seyfert)* (பிறப்பு: **முரியல் எலிசபெத் முசெல்சு**, 3 பிப்ரவரி 1909 – 9 நவம்பர் 1997) ஓர் அமெரிக்க வானியலாளர் ஆவார். இவர் பால்வழியின் வலய வளிம ஒண்முகிலை (கோளாக்க வளிம ஒண்முகிலை) 1936 இல் ஆர்வார்டு கல்லூரி வான்காணகத்தில் கண்டுபிடித்து பெயர் பெற்றார்.

இளமை
----

இவர் ஜார்ஜுக்கும் சுட்டெல்லா முசெல்சுக்கும் மகளாக 1909 பிப்ரவரி 3 இல் மசாசூசட், தான்வர்சில் பிறந்தார்.

அறிவியல் பங்களிப்புகள்
----------------------

இவர் ஆர்வார்டு கல்லூரி வான்காணகத்தில் மாந்தக் கணிப்பாளராக வேலையில் சேர்ந்தார். இவர் பால்வழியின் வலய வளிம ஒண்முகிலைக் (கோள் வளிம ஒண்முகிலைக்) கண்டுபிடித்து பெயர்பெற்றவர் ஆவார்.

சொந்த வாழ்க்கை
--------------

எரிக் மெர்வின் இண்டுசே மனைவி சில்வியா முசெல்சு இலிண்டுசே முரியலின் தங்கையாவார். முரியல் கார்ல் கீனான் சீபெர்ட்டை 1935 மே 20 இல் மணந்தார். இவரது கணவரின் நினைவாகத் தான் சீபெர்ட் பால்வெளியும் சீபெர்ட் Sextet உம் பெயரிடப்பட்டன. இவர்களுக்கு இரண்டு குழந்தைகள் உண்டு.

மேற்கோள்கள்
-----------

1. ↑  McFarland, John (1 February 2004). "A modern vision: Eric Lindsay at Armagh". *Oxford Journal* **45** (1): 18–22. பன்னாட்டுத் தர தொடர் எண்:1468-4004.
2. ↑  Fuller, Wesley. "Muriel E. Mussells Seyfert (b. 1909)". *SIA Collections*. Smithsonian Institution Archives. 20 December 2014 அன்று பார்க்கப்பட்டது.
3. ↑  "Eric Mervyn Lindsay". *Lindsay's International*. 4 மார்ச் 2016 அன்று மூலம் பரணிடப்பட்டது. 27 March 2015 அன்று பார்க்கப்பட்டது.
படல மறை
**படல மறை** (ஆங்கிலம்: *Film Negative*) என்பது நிலைத்த ஒளிப்படக் கருவியில் ஒளிப்படத்தைப் பதிவு செய்வதற்காகப் பயன்படுத்தப்படும் படலம் ஆகும். இது நெகிழியால் செய்யப்பட்டிருக்கும். அத்தோடு, இதன் மீது ஒளி உணர் ஹாலைடு உப்புக்கள் கொண்ட திரவக் குழம்பு பூசப்பட்டிருக்கும். இந்தத் திரவக் குழம்பின் மீது தேவையான அளவு ஒளி பட்டவுடன் படல மறையில் மறை விம்பம் உருவாகும். சில வேதியியல் செயன்முறைகள் மூலம் புலனுறு பிம்பத்தைப் பெற முடியும்.

கறுப்பு வெள்ளைப் படல மறையில் வெள்ளி உப்புக்கள் ஒரே படையில் காணப்படும். அதே நேரத்தில் நிறப் படலத்தில் குறைந்தது மூன்று படைகளாவது காணப்படும். கோடகலோர் 2 போன்ற நவீன நிறப் படலங்களில் 12 திரவக் குழம்புப் படைகள் காணப்படுகின்றன. அத்தோடு ஒவ்வொரு படையிலும் 20 வெவ்வேறு வேதியியல் பதார்த்தங்கள் காணப்படுகின்றன.

ஒளிப்படவியலின் நீண்ட வரலாறு காரணமாகப் படல மறையில் அல்லது ஒளிப்படத் தாளில் இது வரை ஏறத்தாழ ஒரு டிரில்லியன் ஒளிப்படங்கள் உள்ளன. அவற்றின் மூலம் ஏறத்தாழ 10000 சதுர கிலோமீற்றர் (4000 சதுர மைல்) பிரதேசத்தை (வேல்சின் அரைவாசி) மறைக்க முடியும்.

படலத்தின் பொதுவான அளவுகள்
-------------------------

* 135
* மேம்பட்ட ஒளிப்பட முறைமைப் படலம்
* 110
* 126
* 127
* 120/220

நிறுவனங்கள்
-----------

டாய் நிப்பான் பிரிண்டிங், ஃப்யூஜி பிலிம், கோடாக், லக்கி, மிட்சுபிசி, போலராய்டு, சோலாரிஸ் முதலிய நிறுவனங்கள் படல மறைகளைத் தயாரிக்கின்றன.

மேற்கோள்கள்
-----------

1. ↑  வெள்ளி ஹாலைடு (ஆங்கில மொழியில்)
2. ↑  ["படலக் கட்டமைப்பு (ஆங்கில மொழியில்)" (PDF). 2012-06-01 அன்று மூலம் (PDF) பரணிடப்பட்டது. 2012-03-30 அன்று பார்க்கப்பட்டது. படலக் கட்டமைப்பு (ஆங்கில மொழியில்)]
3. ↑  படல மறை (ஆங்கில மொழியில்)
4. ↑  ஒளிப்படவியல் நிறுவனங்கள் (ஆங்கில மொழியில்)
**அகில அமெரிக்க ஐக்கியக் கொள்கை** (Pan-Americanism) என்பது அமெரிக்க ஐக்கிய நாடுகள் நாட்டின் இராஜதந்திர, அரசியல், பொருளாதாரத் திட்டங்ங்கள் வழியாக தங்கள் வணிக நலன்களை பேண உருவாக்கப்பட்ட ஒரு கொள்கையாகும்.

வரலாறு
------

அமெரிக்காக் கண்டமானது, வட பகுதியில் அமெரிக்க ஐக்கிய நாடுகளும், நடுப் பகுதியில் மெக்சிகோவும், தெற்குப் பகுதியில் லத்தீன் அமெரிக்க நாடுகளும் ஆகப் பல நாடுகள் சேர்ந்த ஒரு பெரு நிலப்பரப்பைக் கொண்டதாக உள்ளது. இந் நாடுகளெல்லாம் பலவகைக் கொள்கை வேறுபாடுகளைக் கொண்டவையாக உள்ளவைய. என்றலும் இக்கண்டத்து நாடுகள் தங்களுக்குள் ஒற்றுமையாக இருந்தால் அது எல்லா நாடுகளின் நலத்திற்கும் ஏற்றதாக இருக்கும் என கருதின. 1889இல் அமெரிக்க ஐக்கிய நாடுகள் நாடானது தனது வாணிப நலன்களை நோக்கமாகக் கொண்டு இந்த ஐக்கிய முயற்சியில் ஈடுபட்ட்து. ஆயினும் லத்தின் அமெரிக்க நாடுகள் இந்த விசயத்தில் அமரிக்க ஐக்கிய நாடுகளை நம்பாததால் இம் முயற்சி எதிர்பார்த்த வெற்றிபெறவில்லை. 1823இல் மன்ரோ தோற்றுவித்த கொள்கை அமெரிக்காக் கண்டத்தில் பிறர் தலையீட்டைக் கண்டித்ததாயினும் 1904இல் தியடோர் ரூஸ்வெல்ட் இக்கொள்கையிற் செய்தத் திருத்ததால் கரீபியன் கடல் தகராறில் அமெரிக்க ஐக்கிய நாடுகள் தலையிட முடிந்தது. இதனால் அமெரிக்க ஐக்கிய நாடுகலிடம் தென் அமெரிக்கப் பகையுணர்ச்சி வளர்ந்தது. 1928லிருந்து அமெரிக்க ஐக்கிய நாடுகள் மற்ற அமெரிக்க நாடுகளிடம் நட்பு முறையில் நடந்து கொள்ளத் தொடங்கின. அப்போதிலிருந்து அகில அமெரிக்காவும் ஒன்றுபட்டு வெளிநாட்டு விவகாரங்களை நடத்த வேண்டும் என்பது ஒரு கொள்கையாயிற்று. இக் கொள்கையை நடைமுறையில் கொண்டுவர வாஷிங்டன், மெக்சிகோ நகரம் ,ரீயோடிஐனெரோ, போனஸ் அயர்ஸ், சான்டியாகோ, ஹவானா, மான்டி, விடியோ முதலிய இடங்களில் பல மாநாடுகள் நடை பெற்றன. இம்மாநாடுகளால் எட்டப்பட்ட கொள்கை முடிவுகளை நடைமுறைப்படுத்த அகில அமெரிக்க ஐக்கியம் என்னும் அமைப்பு உருவாக்கப்பட்டது. இதன் தலைமையகமானது வாஷிங்டனில் நிறுவப்பட்டது.

அமெரிக்க நாடுகளிடையே எற்படும் விவகாரங்களைச் அமைதிவழியில் தீர்ப்பதும், பொருளாதார, பண்பாட்டு, சமூக ஒற்றுமையை வளர்ப்பதும் இந்த அமைப்பின் நோக்கங்களாக கூறப்பட்டன.

மேற்கோள்கள்
-----------

1. ↑   "அகில அமெரிக்க ஐக்கியக் கொள்கை". *தமிழ்க் கலைக்களஞ்சியம்* (முதல்) **முதல்**. (1954). Ed. பெரியசாமி தூரன்.. சென்னை: தமிழ் வளர்சிக் கழகம். 22. அணுகப்பட்டது 16 மார்ச் 2019.
தொழில்நெறிஞர் அளவிலான எறிதட்டுச் சுடுதல் – 2000 கோடைக்கால ஒலிம்பிக் விளையாட்டுப் போட்டிகள்
**எறிதட்டுச் சுடுதல்** என்பது, வீசி எறியப்படும் (பறக்கும்) மண்பாண்ட தட்டுகளை இலக்குகளாகக் கொண்டு, அதனை துப்பாக்கியால் குறிவைத்து சுடும் கலை / விளையாட்டு ஆகும்.  

உயிருள்ள பறவைகளை இதில் இலக்காக வைத்து சுடுவதற்கு 1921-ல் ஐக்கிய இராச்சியத்தில் தடை விதிக்கப்பட்டதால், பறவைகளுக்குப் பதிலாக தட்டுகளை காற்றில் எறிந்து சுடும் வழக்கம் தோன்றியது. இப்போதும்கூட, இலக்கை "பேர்டு" *(bird, பறவை)* என்றும், இலக்கை தாக்கிவிட்டால் அதனை "கில்" *(kill, கொல்லப்பட்டது)* என்றும், தவறவிட்ட இலக்குகளை "பேர்டு அவே" *(bird away, பறவை பறந்துவிட்டது)* என்றும் தான் குறிப்பிடுவர்; இலக்குகளை காற்றில் எறியும் இயந்திரத்தை இன்றும்கூட "ட்ராப்" (*trap, கூண்டு / எறிப்பொறி)* என்று தான் சொல்கின்றனர்.

துணை வடிவங்கள்
--------------

எறிதட்டுச் சுடுதலில் குறைந்தது 20 வெவ்வேறு வடிவங்கள் இருந்தாலும், மூன்று ஒழுங்கு படுத்தப்பட்ட வடிவங்கள்  உள்ளன.

### விளையாடும் தட்டுகள்

மற்ற வடிவங்களில் பொதுவாக நிர்ணயித்த  இலக்குகளை மட்டுமே பயன்படுத்துகையில், இந்த வடிவ ஆட்டத்தில் எதுவும் இலக்காக ஆகலாம். பல வகையான எறிதடங்கள், கோணங்கள், வேகங்கள், உயரங்கள், மற்றும் தூரங்களில் (இருந்து) இலக்குகள் வீசப்படும். இதனால் உண்மையான வேட்டையாடல் அனுபவத்தை செயற்கையாக செயல்படுத்த முடியும். இதை ஆங்கிலத்தில் "ஸ்போர்ட்டிங் க்லேஸ்" (*sporting clays*) என்பர்.

### நேர் எறிதட்டு சுடுதல்

நேர் எறிதட்டு சுடுதல்
சுடுநருக்கு முன்னால், 15 மீ தொலைவில் வைக்கப்பட்டிருக்கும், ஒன்று அல்லது அதற்குமேலான எறிப்பொறியில் (ட்ராப்) இருந்து, ஒற்றையாகவோ அல்லது இரட்டையாகவோ இலக்குகள் எறியப்படும். பொதுவாக, பல்வேறு வேகங்கள், கோணங்கள், மற்றும் உயரங்களில், சுடும்-நிலையங்களில் இருந்து தள்ளிப்போகும் வகையில், தட்டுகள் வீசப்படும். இதை ஆங்கிலத்தில் "ட்ராப் ஷூட்டிங்" (*trap shooting*) என்பர்.

### பக்கவாட்டு எறிதட்டு சுடுதல்

பக்கவாட்டு எறிதட்டு சுடுதல்
உத்தேசமாக 40 மீ விட்டம் கொண்ட, ஒரு அரைவட்டத்தின், இரு முனைகளிலும் இரண்டு எறிப்பொறிகளில் இருந்து, ஒற்றையாகவோ அல்லது இரட்டையாகவோ இலக்குகள் எறியப்படும். இதை ஆங்கிலத்தில் "ஸ்கீட் ஷூட்டிங்" (*skeet shooting*) என்பர்.
**அகில இந்திய விவசாயிகள் சங்கம்** (English: All India Kisan Sabha, Hindi: अखिल भारतीय किसान सभा, Urdu: اکھِل بھارتیہ کسان سبھا‎;)இந்தியாவிலுள்ள ஒரு இடதுசாரி பொதுவுடமை அரசியல் சார்புள்ள, விவசாயிகள் சங்கம் ஆகும்

வரலாறு
------

அகில இந்திய விவசாயிகள் சங்கம் முதலில் பீகாரில் சுவாமி சகஜானந்த சரஸ்வதி தலைமையின் கீழ் 1929 ல் உருவாக்கப்பட்டது. பீகார் மாநிலத்தில் விவசாயிகளின் அடிப்படை உரிமைகள், உழும் நிலங்களை பாதுகாத்தல், அந்த காலத்தில் ஜமீன்தார் தாக்குதல்களுக்கு எதிராக விவசாயிகளை அணிதிரட்ட வேண்டும், விவசாயிகளை குறைகளை போக்க அணிதிரட்ட வேண்டும், என்ற நிலையில் விவசாயிகள் இயக்கம் உருவாகியது.ஏப்ரல் 11, 1936 அன்று சுவாமி சகஜானந்த சரஸ்வதி அதன் முதல் தலைவராக தேர்ந்தெடுக்கப்பட்டார், மற்றும் ரங்கா, இ. எம். எஸ். நம்பூதிரிபாத்து (EMS Namboodiripad), பண்டிட் கர்யானந் (Karyanand) சர்மா, பண்டிட் யமுனா கர்ஜி, பண்டிட் யதுநந்தன் (Yadunandan) (Jadunandan) சர்மா, போன்ற முக்கிய தலைவர்களும் தொடர்பு குழு உறுப்பினர்கள் என ராகுல் சங்கிருத்தியாயன் , பி. சுந்தரய்யா , ராம் மனோகர் லோஹியா , ஜெயப்பிரகாஷ் நாராயண் , ஆச்சார்யா நரேந்திர தேவ் மற்றும் பங்கிம் முகர்ஜி.

வெளி இணைப்பு
------------

[பரணிடப்பட்டது 2014-04-19 at the வந்தவழி இயந்திரம்]
[]

சான்றாவணம்
----------

1. ↑
2. ↑